techiaith/cofnodycynulliad_en-cy huggingface dataset:
English: Llywydd, voting systems are matters that have a variety of views within political parties, as well as between political parties. The proposal in the White Paper is to allow local authorities to make the decision that is right for them in their own context. I'm sure there will be a lively debate here in the Assembly about different views that individuals and parties will have about the best way of securing a voting system nationally in Wales that allows people to feel connected to the work of the National Assembly, and to feel that the way that they cast their vote has an influence on the way that decisions are made here.
Welsh: Lywydd, mae systemau pleidleisio yn faterion y ceir amrywiaeth o safbwyntiau yn eu cylch o fewn y pleidiau gwleidyddol, yn ogystal â rhwng pleidiau gwleidyddol. Y cynnig yn y Papur Gwyn yw caniatáu i awdurdodau lleol wneud y penderfyniad sy'n iawn iddynt hwy yn eu cyd-destun eu hunain. Rwy'n siŵr y bydd trafodaeth fywiog yma yn y Cynulliad am y gwahanol safbwyntiau a fydd gan unigolion a phleidiau ynglŷn â'r ffordd orau o sicrhau system bleidleisio yn genedlaethol yng Nghymru sy'n galluogi pobl i deimlo cysylltiad â gwaith y Cynulliad Cenedlaethol, ac i deimlo bod y ffordd y maent yn bwrw eu pleidlais yn dylanwadu ar y ffordd y mae penderfyniadau'n cael eu gwneud yma.
English: I thank the Member for the question. The Welsh Government remains committed to supporting businesses in Wales, through our small business rates relief scheme, transitional relief and targeted high-street relief, to help them invest in and deliver long-term economic growth in Wales, while maintaining a sustainable funding stream for vital local services.
Welsh: Diolch i'r Aelod am y cwestiwn. Mae Llywodraeth Cymru wedi ymrwymo i gefnogi busnesau yng Nghymru drwy ein cynllun rhyddhad ardrethi i fusnesau bach, rhyddhad trosiannol a rhyddhad wedi'i dargedu ar gyfer y stryd fawr, i'w helpu i fuddsoddi a sicrhau twf economaidd hirdymor yng Nghymru, gan gynnal ffrwd ariannu gynaliadwy ar gyfer gwasanaethau lleol hanfodol.
English: Thank you, Cabinet Secretary. Yesterday, in First Minister's questions - and I appreciate that you were away at a finance meeting yesterday, Cabinet Secretary, but hopefully your officials have made you aware - the First Minister did indicate that you would be bringing forward a statement at the end of this week, outlining how the additional £10 million that was announced in December was going to be distributed to businesses affected by the revaluation. Could I encourage you maybe to use this opportunity - the third question in finance questions - to inform Plenary of how you propose to do that, rather than wait until the end of the week, when Members will not have an opportunity to raise questions that they might think appropriate, given their constituents' interest in this particular aspect?
Welsh: Diolch i chi, Ysgrifennydd y Cabinet. Ddoe, yn y cwestiynau i'r Prif Weinidog - ac rwy'n sylweddoli eich bod i ffwrdd mewn cyfarfod cyllid ddoe, Ysgrifennydd y Cabinet, ond gobeithio eich bod wedi cael gwybod gan eich swyddogion - fe nododd y Prif Weinidog y buasech yn cyflwyno datganiad ddiwedd yr wythnos hon yn amlinellu sut y mae'r £10 miliwn ychwanegol a gyhoeddwyd ym mis Rhagfyr yn mynd i gael ei ddosbarthu i fusnesau sy'n dioddef yn sgil yr ailbrisio. A gaf fi eich annog i ddefnyddio'r cyfle hwn, efallai - y trydydd cwestiwn yn y cwestiynau cyllid - i roi gwybod i'r Cyfarfod Llawn sut y bwriadwch wneud hynny yn hytrach nag aros tan ddiwedd yr wythnos pan na fydd cyfle i'r Aelodau ofyn cwestiynau y maent yn eu hystyried yn briodol o ystyried diddordeb eu hetholwyr yn y mater penodol hwn?
English: Well, Llywydd, I am doing my very best to make sure that there will be such a statement before we go into recess, and I am happy to confirm what the First Minister said yesterday. We are in the very final stages of putting all those proposals together. We are still waiting for some very last data from the valuation authority to allow us to do that. Of course, I understand that there will be many Members in the Chamber who will have a direct interest in the detail of it. I'm very happy to say that if any Member has a need for further information, or questions that they want to raise, I will do my best to respond to them individually as quickly as possible, once that statement has been made.
Welsh: Wel, Lywydd, rwy'n gwneud fy ngorau glas i wneud yn siŵr y ceir datganiad o'r fath cyn y toriad, ac rwy'n falch o gadarnhau yr hyn a ddywedodd y Prif Weinidog ddoe. Rydym yn y camau olaf un o roi'r holl gynigion hyn at ei gilydd. Rydym yn dal i aros am rywfaint o'r data diwethaf un gan yr awdurdod prisio er mwyn caniatáu inni wneud hynny. Wrth gwrs, rwy'n deall y bydd gan lawer o'r Aelodau yn y Siambr ddiddordeb uniongyrchol yn y manylion. Os bydd unrhyw Aelod angen rhagor o wybodaeth, neu os oes ganddynt gwestiynau y maent am eu gofyn, rwy'n hapus iawn i ddweud y gwnaf fy ngorau i ymateb iddynt yn unigol cyn gynted â phosibl, ar ôl i'r datganiad hwnnw gael ei wneud.
English: Cabinet Secretary, on a day when we await the results of the Tata Steel ballot in relation to the steel industry and the future of that, it's important that we clarify the position on business rates with steel. It has been often raised in this Chamber about the support the Welsh Government can give. Have you had further discussions with UK Government colleagues or EU officials in relation to what the Welsh Government can do to reduce the business rates? Because that is an important factor to ensure that we have a level playing field across Europe.
Welsh: Ysgrifennydd y Cabinet, ar ddiwrnod pan ydym yn aros am ganlyniadau pleidlais Tata Steel mewn perthynas â'r diwydiant dur a dyfodol hynny, mae'n bwysig ein bod yn egluro'r sefyllfa o ran ardrethi busnes gyda dur. Soniwyd droeon yn y Siambr hon am y cymorth y gall Llywodraeth Cymru ei roi. A ydych wedi cael trafodaethau pellach gyda chydweithwyr yn Llywodraeth y DU neu swyddogion yr UE mewn perthynas â'r hyn y gall Llywodraeth Cymru ei wneud i leihau'r ardrethi busnes? Oherwydd mae honno'n elfen bwysig er mwyn sicrhau chwarae teg ar draws Ewrop.
English: Well, I thank David Rees for that. It's a rare question, Llywydd, that points to a sector where rateable values have significantly reduced as a result of the Valuation Office Agency's recent revaluation. Here in Wales, the fall in the bills that will be paid by the steel industry will have a material impact on that industry. Unlike in England, we will allow the industry to have the full benefit of those reductions because we don't finance the help that we give to people whose bills are rising by taking money away from companies whose bills are falling. I know there's been a lot of commentary in England calling for the steel industry in England to be treated as advantageously as the steel industry in Wales. So, I thank the Member for the question because it draws attention to a particularly important part of the way that we do this business here in Wales.
Welsh: Wel, diolch i David Rees am hynny. Prin yw'r cwestiynau, Lywydd, sy'n pwyntio at sector lle y mae gwerthoedd ardrethol wedi lleihau'n sylweddol o ganlyniad i ailbrisio Asiantaeth y Swyddfa Brisio yn ddiweddar. Yma yng Nghymru, bydd y gostyngiad yn y biliau a delir gan y diwydiant dur yn effeithio'n sylweddol ar y diwydiant hwnnw. Yn wahanol i Loegr, byddwn yn caniatáu i'r diwydiant gael y budd llawn o'r gostyngiadau hynny am nad ydym yn ariannu'r cymorth a roddwn i bobl y mae eu biliau'n codi drwy fynd ag arian oddi wrth gwmnïau y mae eu biliau'n gostwng. Rwy'n gwybod bod llawer o sylwebaeth wedi bod yn Lloegr yn galw am drin y diwydiant dur yn Lloegr yr un mor fanteisiol â'r diwydiant dur yng Nghymru. Felly, diolch i'r Aelod am y cwestiwn am ei fod yn tynnu sylw at ran arbennig o bwysig o'r ffordd yr ydym yn cyflawni'r pethau hyn yma yng Nghymru.
English: Minister, traders in Neath market have, for some time, been offered reduced business rates, with some benefiting from paying none at all. However, recently, I spoke with some traders in the market who informed me that Neath Port Talbot County Borough Council have increased their rents to the point where some will be forced to close or move their business elsewhere. Would you agree that offering an economic incentive in terms of reduced business rates, and then undercutting that by increasing rents at the same time, undermines the actual point of the reduced business rates? And could you join with me in potentially writing to Neath Port Talbot council to raise these concerns? It is a very real issue at the moment, where many of the traders are saying that they simply cannot see a future at the market if things do not change.
Welsh: Weinidog, mae masnachwyr ym marchnad Castell-nedd wedi cael cynnig llai o ardrethi busnes ers peth amser, gyda rhai yn elwa o dalu dim o gwbl. Fodd bynnag, yn ddiweddar, bûm yn siarad gyda rhai masnachwyr yn y farchnad a ddywedodd wrthyf fod Cyngor Bwrdeistref Sirol Castell-nedd Port Talbot wedi codi eu rhenti i'r pwynt lle y bydd rhai yn cael eu gorfodi i gau neu symud eu busnes i fannau eraill. A fuasech yn cytuno bod cynnig cymhelliad economaidd ar ffurf gostyngiad mewn ardrethi busnes, a chodi rhenti wedyn ar yr un pryd, yn tanseilio holl bwynt y gostyngiad yn yr ardrethi busnes? Ac a wnewch chi ymuno â mi o bosibl i ysgrifennu at gyngor Castell-nedd Port Talbot i fynegi'r pryderon hyn? Mae'n fater real iawn ar hyn o bryd, lle y mae llawer o'r masnachwyr yn dweud na allant weld dyfodol yn y farchnad os na fydd pethau'n newid.
English: I am not aware of the issue, but I am very happy to agree to write to the council to discover more of the actions that they have taken.
Welsh: Nid wyf yn ymwybodol o'r mater, ond rwy'n hapus iawn i gytuno i ysgrifennu at y cyngor i ddarganfod mwy am y camau y maent wedi'u rhoi ar waith.
English: Thank you for the question. The Welsh Government holds, or has access to, a wide range of data covering a variety of geographical footprints across Wales. Allocations to local authorities, local health bodies and police authorities represent nearly three quarters of all the Welsh Government's revenue expenditure.
Welsh: Diolch am y cwestiwn. Mae Llywodraeth Cymru yn cadw, neu â mynediad at ystod eang o ddata yn cwmpasu amrywiaeth o olion traed daearyddol ledled Cymru. Aiff bron i dri chwarter yr holl wariant refeniw gan Lywodraeth Cymru ar ddyraniadau i awdurdodau lleol, cyrff iechyd lleol ac awdurdodau'r heddlu.
English: I thank the Cabinet Secretary for his reply. He highlighted in his earlier responses the damaging effects of Tory austerity policies. There will be increasing pressure on public finances in the years ahead, and the complexity of tackling the challenges will not get any easier. Would he agree that a clear and comprehensive picture of all public spending - local, Welsh and UK-wide Government, covering health, benefits, education and so on - at a local authority level or, dare I say it, a postcode level, would be a valuable objective towards which we should all be striving? And if he does agree, are there any current discussions ongoing, or does he envisage having those discussions in the future?
Welsh: Diolch i Ysgrifennydd y Cabinet am ei ateb. Tynnodd sylw yn ei ymatebion cynharach at effeithiau niweidiol polisïau caledi Torïaidd. Bydd pwysau cynyddol ar gyllid cyhoeddus yn y blynyddoedd nesaf, ac ni fydd y cymhlethdod o fynd i'r afael â'r heriau'n dod fymryn haws. A fuasai'n cytuno y buasai darlun clir a chynhwysfawr o holl wariant cyhoeddus - lleol, Llywodraeth Cymru a ledled y DU, yn cwmpasu iechyd, budd-daliadau, addysg ac yn y blaen - ar lefel awdurdod lleol neu, os caf ddweud, ar lefel cod post, yn amcan gwerthfawr y dylem i gyd fod yn ymgyrraedd tuag ato? Ac os yw'n cytuno, a oes unrhyw drafodaethau cyfredol ar y gweill, neu a yw'n rhagweld y bydd yn cael y trafodaethau hynny yn y dyfodol?
English: Well, Llywydd, there are a number of ways in which data are already available at that very local level. The Welsh infrastructure investment plan, for example, records expenditure at postcode level, the Welsh index of multiple deprivation has long operated at lower super-output area level, and analysis of the 2015-16 procurement expenditure in Wales, which is just drawing to a close, will also allow spend to be analysed at that postcode level. So, I share the Member's interest in the topic for the reasons that he described. I'm sure he will recognise that there are some limitations to how you can use data in that way. There's a difference between spend and impact, for example. If you build a secondary school, and run a secondary school, it will have a very big impact at a postcode level, but the impact of that spend, of course, is felt far wider than the postcode itself. I think the Member made an important point in his question, that we have over time moved on from an interest in inputs and outputs, to become much more interested in outcomes - what is the impact of the spend that we are able to provide on the lives of people who we hope will benefit from it? And collecting data is one thing; making sense of them and making use of them is another.
Welsh: Wel, Lywydd, mae data ar gael mewn nifer o ffyrdd eisoes ar y lefel leol honno. Mae cynllun buddsoddi yn seilwaith Cymru, er enghraifft, yn cofnodi gwariant ar lefel cod post, mae mynegai amddifadedd lluosog Cymru wedi gweithredu ers amser ar lefel ardal gynnyrch ehangach haen is, a bydd dadansoddiad o wariant caffael 2015-16 yng Nghymru, sydd ar fin dod i ben, hefyd yn caniatáu i wariant gael ei ddadansoddi ar lefel cod post o'r fath. Felly, rwy'n rhannu diddordeb yr Aelod yn y pwnc am y rhesymau a ddisgrifiodd. Rwy'n siŵr y bydd yn cydnabod bod yna rai cyfyngiadau ar sut y gallwch ddefnyddio data yn y ffordd honno. Mae yna wahaniaeth rhwng gwariant ac effaith, er enghraifft. Os adeiladwch ysgol uwchradd, a gweithredu ysgol uwchradd, bydd yn effeithio'n fawr iawn ar lefel cod post, ond teimlir effaith y gwariant, wrth gwrs, yn llawer ehangach na'r cod post ei hun. Rwy'n meddwl bod yr Aelod wedi gwneud pwynt pwysig yn ei gwestiwn, ein bod dros amser wedi symud ymlaen o fod â diddordeb mewn mewnbynnau ac allbynnau, i gael llawer mwy o ddiddordeb mewn canlyniadau - beth yw effaith y gwariant y gallwn ei ddarparu ar fywydau pobl y gobeithiwn y byddant yn elwa ohono? Ac un peth yw casglu data; mae gwneud synnwyr ohono a gwneud defnydd ohono yn fater arall.
English: In terms of capital spend, Cabinet Secretary, representatives from local authorities in England that have a border with Wales have mentioned that there is a lack of communication between the Welsh Government and public bodies in England in terms of the details of projects and infrastructure spend that is currently in the pipeline. Given that, what steps are you taking to ensure that more information is shared with public authorities over the border in order to deliver infrastructure projects that are interlinked?
Welsh: Yn nhermau gwariant cyfalaf, Ysgrifennydd Cabinet, mae cynrychiolwyr cynghorau lleol yn Lloegr sy'n ffinio â Chymru wedi crybwyll bod yna ddiffyg cyfathrebu rhwng Llywodraeth Cymru a chyrff cyhoeddus yn Lloegr yn nhermau manylion projectau a gwariant isadeiledd sydd ar y gweill ar hyn o bryd. Felly, yn dilyn hynny, pa gamau a ydych chi'n eu cymryd i sicrhau bod mwy o wybodaeth yn cael ei rhannu ag awdurdodau cyhoeddus dros y ffin i ddelifro projectau isadeiledd sy'n gydgysylltiedig?
English: Well, I recognise and acknowledge the point that the Member makes. Of course, a lot of the things that we do in Wales on the border are dependent on what happens across the border as well, and the decisions that we make in Wales will have an impact on England and the things that they do in England, and the decisions that they make, can have an effect on us, and with regard to capital, that is very important to remember. We do share information when people ask us for the information, and when we collaborate with authorities over the border as well. I haven't come across any examples that I can remember where there have been problems that have arisen, but if the Member has further details about where things can be improved, then I'm very happy to consider that.
Welsh: Wel, rwy'n cydnabod y pwynt y mae'r Aelod yn ei wneud. Wrth gwrs, mae lot o'r pethau yr ŷm ni'n eu gwneud yng Nghymru ar y ffin yn dibynnu ar bethau sy'n mynd ymlaen dros y ffin hefyd, ac mae'r penderfyniadau yr ŷm ni'n eu gwneud yng Nghymru yn cael effaith yn Lloegr ac mae pethau y maen nhw'n eu gwneud yn Lloegr hefyd, y penderfyniadau y maen nhw'n eu gwneud, yn cael effaith arnom ni, ac ym maes cyfalaf, mae hynny'n bwysig. Rŷm ni yn rhannu gwybodaeth pan fydd pobl yn gofyn inni am y wybodaeth a phan ŷm ni'n cydweithio gyda'r awdurdodau dros y ffin hefyd. Nid wyf wedi dod ar draws unrhyw le ble rwy'n gallu cofio problemau yn codi, ond os oes mwy o fanylion gyda'r Aelod am ble mae pethau yr ŷm ni'n gallu eu gwneud yn well, rwyf i wrth gwrs yn hollol hapus i ystyried hynny.
English: Can I welcome the move to a more sophisticated use of data, Cabinet Secretary? I think it's very important, because it allows us, or gives us the chance, to get the maximum potential out of public spending. For instance, in areas where there is a high level of childcare provided from state sources, I would expect to see a lot of the local population engaged in delivering those childcare services, and if they're not, it means, obviously, people are coming in from outside that area to deliver that service - a good thing in itself, but we're not getting the best for the Welsh pound necessarily in the more deprived areas if public spending isn't being thoroughly recycled in their economy.
Welsh: A gaf fi groesawu'r symudiad at ddefnydd mwy soffistigedig o ddata, Ysgrifennydd y Cabinet? Rwy'n credu ei fod yn bwysig iawn, gan ei fod yn caniatáu i ni, neu'n rhoi cyfle i ni sicrhau'r potensial mwyaf posibl o wariant cyhoeddus. Er enghraifft, mewn ardaloedd lle y darperir lefel uchel o ofal plant o ffynonellau'r wladwriaeth, buaswn yn disgwyl gweld llawer o'r boblogaeth leol yn ymwneud â darparu'r gwasanaethau gofal plant hynny, ac os nad ydynt, mae'n golygu, yn amlwg, fod pobl yn dod i mewn o'r tu allan i'r ardal honno i ddarparu'r gwasanaeth hwnnw - peth da ynddo'i hun, ond nid ydym yn cael y gorau am y bunt Gymreig o reidrwydd yn yr ardaloedd mwy difreintiedig os nad yw gwariant cyhoeddus yn cael ei ailgylchu'n drylwyr yn eu heconomi.
English: Well, the Member makes the point, more eloquently than I did, that I was trying to make earlier, that we have to be interested in return on investment, not simply investment. Historically, I think you'd have to say that public authorities have been very good at collecting data and have put much less effort into the analysis of data. So, you get an awful lot of stuff on your table, but nobody to help you to make much sense of it. The point of making sense of it is to make sure that we get the return on the investment that we made, that works for the communities where the money is being spent, and the people who live in them.
Welsh: Wel, mae'r Aelod yn gwneud y pwynt, yn fwy huawdl nag y gwnes i, pwynt y ceisiais ei wneud yn gynharach, fod yn rhaid inni fod â diddordeb mewn elw ar fuddsoddiad, nid buddsoddiad yn unig. Yn hanesyddol, rwy'n meddwl y byddai'n rhaid i chi ddweud bod awdurdodau cyhoeddus wedi bod yn dda iawn am gasglu data a heb ymdrechu agos cymaint i ddadansoddi data. Felly, rydych yn cael llawer iawn o bethau ar eich bwrdd, ond nid oes neb i'ch helpu i wneud llawer o synnwyr ohono. Holl bwynt gwneud synnwyr ohono yw gwneud yn siŵr ein bod yn cael yr elw ar y buddsoddiad a wnaethom, sy'n gweithio ar gyfer y cymunedau lle y caiff yr arian ei wario, a'r bobl sy'n byw ynddynt.
English: I thank Nick Ramsay for that. Good progress has been made in establishing the Welsh Revenue Authority. Tomorrow, the Finance Committee will conduct a pre-appointment hearing with the preferred candidate for the post of chair of that authority.
Welsh: Diolch i Nick Ramsay am hynny. Mae cynnydd da wedi'i wneud ar sefydlu Awdurdod Cyllid Cymru. Yfory, bydd y Pwyllgor Cyllid yn cynnal gwrandawiad cyn penodi gyda'r ymgeisydd a ffafrir ar gyfer swydd cadeirydd yr awdurdod hwnnw.
English: I think there's an echo in this Chamber today, Cabinet Secretary, but it's an important subject, so I will emphasise. Monday, as you said, was another landmark day for Wales's tax journey: the announcement of Kathryn Bishop as the Welsh Government's preferred candidate to become the first chair of the WRA. As you know, the Finance Committee will be holding a pre-appointment session hearing tomorrow. When I attended one of the embryonic meetings of the WRA at the Millennium Stadium, I remember you saying, in your official statement, that the nature of the chair's role would have to finalised before the appointment, i.e. whether it's a transitional chair or a permanent chair, whether or not it's a chair with experience of management and setting up bodies like this before or fiscal experience, and whether it's a chair that's going to take the lead public role or the chief executive. As we approach this appointment, can you shed a little light on what kind of chair we can expect Kathryn Bishop to be? She is going to be, I assume, in one of the most important roles - we will be discussing this tomorrow, as Simon Thomas said - one of the most important roles in Welsh public life. I think we do need to know the nature of the position that was decided on before the recruitment process started.
Welsh: Rwy'n credu bod yna adlais yn y Siambr hon heddiw, Ysgrifennydd y Cabinet, ond mae'n bwnc pwysig, felly rwy'n pwysleisio. Roedd dydd Llun, fel y dywedoch, yn ddiwrnod pwysig arall ar daith dreth Cymru: cyhoeddi Kathryn Bishop fel hoff ymgeisydd Llywodraeth Cymru i ddod yn gadeirydd cyntaf Awdurdod Cyllid Cymru. Fel y gwyddoch, bydd y Pwyllgor Cyllid yn cynnal sesiwn wrandawiad cyn penodi yfory. Pan fynychais un o gyfarfodydd embryonig Awdurdod Cyllid Cymru yn Stadiwm y Mileniwm, rwy'n eich cofio'n dweud, yn eich datganiad swyddogol, y buasai'n rhaid i natur swydd y cadeirydd gael ei benderfynu'n derfynol cyn y penodiad, h.y. a yw'n gadeirydd trosiannol neu'n gadeirydd parhaol, a yw'n gadeirydd gyda phrofiad blaenorol o reoli a sefydlu cyrff fel hyn neu brofiad cyllidol, ac ai cadeirydd sy'n mynd i chwarae'r brif rôl gyhoeddus neu'r prif weithredwr. Wrth i ni nesáu at y penodiad hwn, a allwch daflu ychydig o oleuni ar y math o gadeirydd y gallwn ddisgwyl i Kathryn Bishop fod? Rwy'n rhagdybio y bydd yn cyflawni un o'r rolau pwysicaf - byddwn yn trafod hyn yfory, fel y dywedodd Simon Thomas - un o'r rolau pwysicaf ym mywyd cyhoeddus Cymru. Rwy'n meddwl bod angen i ni wybod beth yw natur y swydd y penderfynwyd arni cyn i'r broses recriwtio ddechrau.